title: 2011/432/EU: Odluka Vijeća od 9. lipnja 2011. o odobrenju, u ime Europske unije, Haške konvencije od 23. studenoga 2007. o međunarodnoj naplati tražbina za uzdržavanje djece i drugim oblicima obiteljskog uzdržavanja

text:
               19/Sv. 13

               HR

               Službeni list Europske unije

               199

         32011D0432

               L 192/39

               SLUŽBENI LIST EUROPSKE UNIJE

         ODLUKA VIJEĆA
   od 9. lipnja 2011.
   o odobrenju, u ime Europske unije, Haške konvencije od 23. studenoga 2007. o međunarodnoj naplati tražbina za uzdržavanje djece i drugim oblicima obiteljskog uzdržavanja
   (2011/432/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 81. stavak 3. prvi podstavak, u vezi s člankom 218. stavkom 6. drugim podstavkom, točkom (b) i člankom 218. stavkom 8. drugim podstavkom, prvom rečenicom,
   uzimajući u obzir prijedlog Europske komisije,
   uzimajući u obzir mišljenje Europskog parlamenta (1),
   budući da:

               (1)

               Unija stremi uspostavljanju zajedničkog pravosudnog prostora koji se temelji na načelu uzajamnog priznavanja odluka.

               (2)

               Haška konvencija od 23. studenoga 2007. o međunarodnoj naplati tražbina za uzdržavanje djece i drugim oblicima obiteljskog uzdržavanja („Konvencija”) predstavlja dobru osnovu za sustav administrativne suradnje na razini cijeloga svijeta i za priznavanje i izvršenje odluka o uzdržavanju i aranžmana o uzdržavanju, predviđajući besplatnu pravnu pomoć u gotovo svim slučajevima o uzdržavanju djece i pojednostavljeni postupak za priznavanje i izvršenje.

               (3)

               Članak 59. Konvencije dopušta regionalnim organizacijama za gospodarsko povezivanje poput Unije potpisivanje, prihvaćanje, odobrenje ili pristupanje Konvenciji.

               (4)

               Pitanja uređena Konvencijom također se obrađuju u Uredbi Vijeća (EZ) br. 4/2009 od 18. prosinca 2008. o nadležnosti, mjerodavnom pravu, priznavanju i izvršenju sudskih odluka te suradnji u stvarima koje se odnose na obvezu uzdržavanja (2). Kao što je dogovoreno kada je donesena Odluka Vijeća 2011/220/EU (3) o potpisivanju Konvencije, Unija bi sama trebala odobriti Konvenciju i vršiti svoju nadležnost nad svim pitanjima koja su njome uređena. Posljedično, Konvencija bi trebala biti obvezna za države članice zbog njezinog odobrenja od strane Unije.

               (5)

               Prilikom odobrenja Konvencije, Unija bi stoga trebala dati izjavu o nadležnosti u skladu s člankom 59. stavkom 3. Konvencije.

               (6)

               Nadalje, Unija bi prilikom odobrenja Konvencije trebala uložiti sve odgovarajuće rezerve i izjave dopuštene na temelju članaka 62. i 63. Konvencije koje smatra potrebnim.

               (7)

               U tom smislu, Unija bi trebala izjaviti, u skladu s člankom 2. stavkom 3. Konvencije, da će proširiti primjenu poglavlja II. i III. Konvencije na uzdržavanje bivših bračnih drugova. U isto vrijeme bi trebala dati jednostranu izjavu da se obvezuje kasnije razmotriti mogućnost daljnjeg proširenja područja primjene.

               (8)

               Unija bi trebala uložiti rezervu predviđenu u članku 44. stavku 3. Konvencije u pogledu jezika prihvaćenih u komunikaciji između središnjih tijela. Države članice koje žele da Unija uloži takvu rezervu u odnosu na njih trebale bi o tome unaprijed obavijestiti Komisiju, naznačujući sadržaj rezerve koja se treba uložiti.

               (9)

               Unija bi trebala dati izjave predviđene u članku 11. stavku 1. točki (g) i članku 44. stavcima 1. i 2. Konvencije. Države članice koje žele da Unija da takvu izjavu u odnosu na njih trebale bi o tome unaprijed obavijestiti Komisiju, naznačujući sadržaj izjava koje se trebaju dati.

               (10)

               Država članica koja naknadno treba povući rezervu koja se na nju odnosi određenu u Prilogu II. ili izmijeniti ili povući izjavu koja se na nju odnosi određenu u Prilogu III. ili dodati izjavu koja se na nju odnosi u Prilog III. trebala bi o tome obavijestiti Vijeće i Komisiju. Na temelju toga bi Unija trebala odgovarajuće obavijestiti depozitara.

               (11)

               Države članice bi trebale obavijestiti Komisiju o središnjim tijelima određenim u skladu s člankom 4. stavkom 4. Konvencije i obavijestiti Komisiju o podacima u pogledu zakona, postupaka i usluga iz članka 57. Konvencije. Komisija bi trebala proslijediti te podatke Stalnom uredu Haške konferencije o međunarodnom privatnom pravu („Stalni ured”) u trenutku kada Unija položi svoju ispravu odobrenja, kako traži Konvencija.

               (12)

               Prilikom obavješćivanja Komisije o odgovarajućim podacima o svojim središnjim tijelima i o svojim zakonima, postupcima i uslugama, države članice bi trebale koristiti obrazac profila zemlje koji preporučuje i objavljuje Haška konferencija o međunarodnom privatnom pravu, ako je moguće, u elektroničkom obliku.

               (13)

               Država članica koja naknadno treba promijeniti podatke o svojem središnjem tijelu ili o svojim zakonima, postupcima i uslugama treba o tome izravno obavijestiti Stalni ured i u isto vrijeme obavijestiti Komisiju o promjeni.

               (14)

               U skladu s člankom 3. Protokola (br. 21) o stajalištu Ujedinjene Kraljevine i Irske u pogledu područja slobode, sigurnosti i pravde, koji je priložen Ugovoru o Europskoj uniji i Ugovoru o funkcioniranju Europske unije, Ujedinjena Kraljevina i Irska sudjeluju u donošenju i primjeni ove Odluke.

               (15)

               U skladu s člancima 1. i 2. Protokola (br. 22) o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke, ona ju ne obvezuje niti se na nju primjenjuje,

         DONIJELO JE OVU ODLUKU:
   Članak 1.
   Haška konvencija od 23. studenoga 2007. o međunarodnoj naplati tražbina za uzdržavanje djece i drugim oblicima obiteljskog uzdržavanja („Konvencija”) odobrava se u ime Europske unije.
   Tekst Konvencije priložen je ovoj Odluci.
   Članak 2.
   Predsjednik Vijeća ovlašten je odrediti osobu ili osobe ovlaštene položiti u ime Unije ispravu navedenu u članku 58. stavku 2. Konvencije.
   Članak 3.
   Prilikom polaganja isprave iz članka 58. stavka 2. Konvencije Unija daje izjavu o nadležnosti u skladu s člankom 59. stavkom 3. Konvencije.
   Tekst te izjave priložen je ovoj Odluci kao dio A Priloga I.
   Članak 4.
   1.   Prilikom polaganja isprave iz članka 58. stavka 2. Konvencije Unija u skladu s člankom 2. stavkom 3. Konvencije izjavljuje da će proširiti primjenu poglavlja II. i III. Konvencije na uzdržavanje bivših bračnih drugova.
   Tekst te izjave priložen je ovoj Odluci kao dio B Priloga I.
   2.   Prilikom polaganja isprave iz članka 58. stavka 2. Konvencije Unija daje jednostranu izjavu čiji je tekst priložen ovoj Odluci kao Prilog IV.
   Članak 5.
   Prilikom polaganja isprave iz članka 58. stavka 2. Konvencije Unija ulaže rezervu predviđenu u članku 44. stavku 3. Konvencije u odnosu na države članice koje se protive korištenju ili engleskog ili francuskog jezika u komunikaciji između središnjih tijela.
   Tekst te rezerve priložen je ovoj Odluci kao Prilog II.
   Članak 6.
   Prilikom polaganja isprave iz članka 58. stavka 2. Konvencije Unija daje izjave predviđene u članku 11. stavku 1. točki (g) Konvencije u pogledu podataka ili dokumenata koje traže države članice i u članku 44. stavku 1. Konvencije u pogledu jezika koje prihvaćaju države članice pored svojih službenih jezika te izjavu predviđenu u članku 44. stavku 2. Konvencije.
   Tekst tih izjava priložen je ovoj Odluci kao Prilog III.
   Članak 7.
   1.   Države članice najkasnije do 10. prosinca 2012. obavještavaju Komisiju o:

               (a)

               kontaktnim podacima središnjih tijela određenih u skladu s člankom 4. stavkom 3. Konvencije; i

               (b)

               podacima o zakonima, postupcima i uslugama iz članka 57. Konvencije.

         2.   Prilikom prosljeđivanja Komisiji podataka određenih u stavku 1. države članice koriste obrazac profila zemlje koji preporučuje i objavljuje Haška konferencija o međunarodnom privatnom pravu, ako je moguće, u elektroničkom obliku.
   3.   Komisija pojedinačne obrasce profila zemlje koje ispune države članice prosljeđuje Stalnom uredu Haške konferencije o međunarodnom privatnom pravu („Stalni ured”) u trenutku kada Unija položi ispravu iz članka 58. stavka 2. Konvencije.
   Članak 8.
   Država članica koja želi povući rezervu koja se na nju odnosi određenu u Prilogu II. ili izmijeniti ili povući izjavu koja se na nju odnosi određenu u Prilogu III. ili dodati izjavu koja se na nju odnosi u Prilog III. obavješćuje Vijeće i Komisiju o željenom povlačenju, izmjeni ili dodavanju.
   Unija nakon toga odgovarajuće obavješćuje depozitara u skladu s člankom 63. stavkom 2. Konvencije.
   Članak 9.
   Država članica koja nakon prvotnog prosljeđivanja Komisije obrasca profila zemlje želi promijeniti podatke iz svojeg obrasca o tome obavješćuje izravno Stalni ured ili izravno vrši potrebnu promjenu, ako je korišten elektronički oblik obrasca profila zemlje. U isto vrijeme obavješćuje i Komisiju.
   Članak 10.
   Ova Odluka stupa na snagu na dan donošenja.

      Sastavljeno u Luxembourgu 9. lipnja 2011.

            Za Vijeće

            Predsjednik

         PINTÉR S.

      (1)  Mišljenje doneseno 11. veljače 2010. (SL C 341 E, 16.12.2010., str. 98.).

      (2)  SL L 7, 10.1.2009., str. 1.

      (3)  SL L 93, 7.4.2011., str. 9.
   PRILOG I.

      Izjave Europske unije u trenutku odobrenja Haške konvencije od 23. studenoga 2007. o međunarodnoj naplati tražbina za uzdržavanje djece i drugim oblicima obiteljskog uzdržavanja („Konvencija”) u skladu s njezinim člankom 63.

   A.   IZJAVA IZ ČLANKA 59. STAVKA 3. KONVENCIJE O NADLEŽNOSTI EUROPSKE UNIJE NAD PITANJIMA UREĐENIMA KONVENCIJOM

               1.

               Europska unija izjavljuje da vrši nadležnost nad svim pitanjima uređenima Konvencijom. Konvencija obvezuje države članice na temelju njezinog odobrenja od strane Europske Unije.

               2.

               Trenutačne članice Europske unije su Kraljevina Belgija, Republika Bugarska, Češka Republika, Kraljevina Danska, Savezna Republika Njemačka, Republika Estonija, Irska, Helenska Republika, Kraljevina Španjolska, Francuska Republika, Talijanska Republika, Republika Cipar, Republika Latvija, Republika Litva, Veliko Vojvodstvo Luksemburg, Republika Mađarska, Malta, Kraljevina Nizozemska, Republika Austrija, Republika Poljska, Portugalska Republika, Rumunjska, Republika Slovenija, Slovačka Republika, Republika Finska, Kraljevina Švedska i Ujedinjena Kraljevina Velike Britanije i Sjeverne Irske.

               3.

               Međutim, ova se izjava ne primjenjuje na Kraljevinu Dansku, u skladu s člancima 1. i 2. Protokola (br. 22) o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije.

               4.

               Ova se izjava ne primjenjuje na područja država članica na koja se Ugovor o funkcioniranju Europske unije ne primjenjuje (vidjeti članak 355. tog Ugovora) i ne dovodi u pitanje akte ili stajališta koje dotične države članice mogu usvojiti u skladu s Konvencijom u ime i u interesu tih područja.

               5.

               Primjena Konvencije u suradnji između središnjih tijela bit će odgovornost središnjih tijela svake pojedinačne države članice Europske unije. U skladu s tim, kad god središnje tijelo ugovorne države treba kontaktirati središnje tijelo države članice Europske unije, treba kontaktirati to središnje tijelo izravno. Države članice Europske unije, ako to smatraju prikladnim, također će sudjelovati u posebnim komisijama za koje je vjerojatno da će se baviti praćenjem primjene Konvencije.

         B.   IZJAVA IZ ČLANKA 2. STAVKA 3. KONVENCIJE
   Europska unija izjavljuje da će proširiti primjenu poglavlja II. i III. Konvencije na uzdržavanje bivših bračnih drugova.
   PRILOG II.

      Rezerve Europske unije u trenutku odobrenja Haške konvencije od 23. studenoga 2007. o međunarodnoj naplati tražbina za uzdržavanje djece i drugim oblicima obiteljskog uzdržavanja („Konvencija”) u skladu s njezinim člankom 62.

   Europska unija ulaže sljedeću rezervu predviđenu u članku 44. stavku 3. Konvencije:
   Češka Republika, Republika Estonija, Helenska Republika, Republike Latvija, Republika Litva, Republika Mađarska, Kraljevina Nizozemska, Republika Poljska, Slovačka Republika, Kraljevina Švedska i Ujedinjena Kraljevina Velike Britanije i Sjeverne Irske protive se korištenju francuskog jezika u komunikaciji između središnjih tijela.
   PRILOG III.

      Izjave Europske unije u trenutku odobrenja Haške konvencije od 23. studenoga 2007. o međunarodnoj naplati tražbina za uzdržavanje djece i drugim oblicima obiteljskog uzdržavanja („Konvencija”) u skladu s njezinim člankom 63.

   1.   IZJAVA IZ ČLANKA 11. STAVKA 1. TOČKE (g) KONVENCIJE
   Europska unija izjavljuje da u državama članicama navedenim u nastavku zahtjev, osim zahtjeva na temelju članka 10. stavka 1. točke (a) i stavka 2. točke (a) Konvencije, mora uključivati podatke ili dokumente određene za svaku od navedenih država članica:

      Kraljevina Belgija:

               —

               Za zahtjeve na temelju članka 10. stavka 1. točke (e) i (f) i stavka 2. točaka (b) i (c), cijeli tekst odluke ili odluka u ovjerenoj preslici ili preslikama.

      Češka Republika:

               —

               Punomoć koju je podnositelj zahtjeva dao središnjem tijelu u skladu s člankom 42.

      Savezna Republika Njemačka:

               —

               Državljanstvo i zvanje ili zanimanje vjerovnika i, gdje je to prikladno, ime i adresa njegovog pravnog zastupnika.

               —

               Državljanstvo i zvanje ili zanimanje dužnika, u mjeri u kojoj su poznati vjerovniku.

               —

               U slučaju zahtjeva pružatelja usluga javnog prava koji traži ispunjenje tražbine iz prenesenog prava na uzdržavanje, ime i kontaktni podaci osobe čija je tražbina prenesena.

               —

               U slučaju indeksiranja izvršive tražbine, način izračuna indeksiranja i, u slučaju obveze plaćanja zatezne kamate, stopa zatezne kamate i datum od kojega teku kamate.

      Republika Latvija:

               —

               Zahtjev uključuje osobni kod podnositelja zahtjeva (ako je dodijeljen u Republici Latviji) ili identifikacijski broj, ako je dodijeljen; osobni kod osobe protiv koje se podnosi zahtjev (ako je dodijeljen u Republici Latviji) ili identifikacijski broj, ako je dodijeljen; osobni kodovi (ako su dodijeljeni u Republici Latviji) ili identifikacijski brojevi, ako su dodijeljeni, za sve osobe za koje se traži uzdržavanje.

               —

               Uz zahtjeve iz članka 101. stavka 1. točke (a), (b), (d) i (f) i stavka 2. točke (a) i (c) Konvencije koji se ne odnose na tražbine za uzdržavanje djece (u smislu članka 15. Konvencije) prilaže se dokument koji pokazuje opseg u kojem je podnositelj zahtjeva dobio besplatnu pravnu pomoć u državi podrijetla, a koji sadrži podatke o vrsti i iznosu pravne pomoći koja je već zatražena te s naznakom koja daljnja pravna pomoć će biti potrebna.

      Republika Poljska:

   I.   Zahtjev na temelju članka 10. stavka 1. točke (b)

               1.

               Zahtjev za izvršenje odluke treba sadržavati naziv suda koji je donio presudu, datum presude te imena i prezimena stranaka postupka.

               2.

               Trebaju se priložiti sljedeći dokumenti:

                           —

                           izvornik izvršne isprave (ovjerena preslika presude zajedno s nalogom za njezino izvršenje),

                           —

                           detaljni popis neisplaćenih iznosa,

                           —

                           podaci o bankovnim računima na koje treba prenijeti iznose nad kojima je provedena ovrha,

                           —

                           preslika zahtjeva s prilozima,

                           —

                           prijevod svih dokumenata na poljski jezik od strane (stalnog) sudskog tumača.

               3.

               Zahtjev, obrazloženje zahtjeva, popis neisplaćenih iznosa i podatke o financijskoj situaciji dužnika mora osobno potpisati vjerovnik ili više njih, ili, u slučaju maloljetnika, njihov pravni zastupnik.

               4.

               Ako vjerovnik nema u posjedu izvornik izvršne isprave, razlog se mora navesti u zahtjevu (npr. dokument je izgubljen ili uništen ili sud nije izdao izvršnu ispravu).

               5.

               U slučaju gubitka izvršne isprave, treba uključiti zahtjev za ponovno izdavanje izvršne isprave radi zamjene izgubljene isprave.

         II.   Zahtjevi na temelju članka 10. stavka 1. točke (c) i (d)

               1.

               Zahtjev za donošenje odluke kojom se dodjeljuje pravo na uzdržavanje djeteta treba sadržavati naznaku mjesečnog iznosa kojeg na ime uzdržavanja djeteta potražuje svaki vjerovnik.

               2.

               Zahtjev i obrazloženje zahtjeva mora osobno potpisati vjerovnik ili više njih, ili, u slučaju maloljetnika, njihov pravni zastupnik.

               3.

               U obrazloženju zahtjeva za donošenje odluke potrebno je navesti sve činjenice koje opravdavaju zahtjev, a posebno podatke o:

                           (a)

                           odnosu između vjerovnika i dužnika: dijete (dijete iz braka/dijete koje je formalno priznao dužnik/očinstvo djeteta koje je utvrđeno u sudskom postupku), drugi srodnik, bračni drug, bivši bračni drug, u srodstvu;

                           (b)

                           informacija o financijskoj situaciji vjerovnika treba sadržavati podatke o:

                                       —

                                       starosti, zdravlju i razini obrazovanja vjerovnika,

                                       —

                                       mjesečnim izdacima vjerovnika (hrana, odjeća, osobna higijena, prevencija, lijekovi, rehabilitacija, osposobljavanje, slobodno vrijeme, izvanredni izdaci itd.),

                                       —

                                       (ako se uzdržavanje djeteta traži za više od jedne osobe ‒ gornji podaci se moraju navesti za svaku od tih osoba),

                                       —

                                       obrazovanje roditelja koji skrbi o maloljetnom vjerovniku, njegova stečena struka i stvarno zanimanje,

                                       —

                                       izvori i iznos mjesečnih prihoda roditelja koji skrbi o vjerovniku,

                                       —

                                       mjesečni izdaci roditelja koji skrbi o maloljetnom vjerovniku za uzdržavanje sebe i drugih osoba koje su pored vjerovnika ovisne o njegovom uzdržavanju;

                           (c)

                           informacija o financijskoj situaciji dužnika također treba sadržavati podatke o obrazovanju dužnika, njegovoj stečenoj struci i stvarnom zanimanju.

               4.

               Treba naznačiti koje činjenice opisane u obrazloženju treba utvrditi izvođenjem dokaza (npr. čitanjem dokumenta na raspravi, saslušanjem svjedoka, saslušanjem vjerovnika ili njegovog pravnog zastupnika, saslušanjem dužnika itd.).

               5.

               Potrebno je naznačiti svaki traženi dokaz i sve podatke koji su sudu potrebni za izvođenje takvih dokaza.

               6.

               Dokumenti trebaju biti u pisanom obliku i priloženi zahtjevu u izvorniku ili ovjerenoj preslici; dokumentima sastavljenim na stranom jeziku treba priložiti ovjereni prijevod na poljskom jeziku.

               7.

               Svjedoci: treba navesti ime i prezime i adresu svakog svjedoka.

         III.   Zahtjev predviđen u članku 10. stavku 1. točkama (e) i (f)

               1.

               Zahtjev za izmjenu odluke o dodjeli prava na uzdržavanje mora sadržavati:

                           (a)

                           naziv suda koji donosi presudu, datum presude i imena i prezimena stranaka u postupku;

                           (b)

                           naznaku mjesečnog iznosa uzdržavanja koji se potražuje u ime svakog vjerovnika umjesto prethodno dodijeljenog uzdržavanja.

               2.

               Obrazloženje zahtjeva treba navesti promjenu okolnosti koja opravdava zahtjev za izmjenom iznosa uzdržavanja.

               3.

               Zahtjev i obrazloženje zahtjeva mora osobno potpisati vjerovnik ili više njih, ili, u slučaju maloljetnika, njihov pravni zastupnik.

               4.

               Treba naznačiti koje činjenice opisane u obrazloženju treba utvrditi izvođenjem dokaza (npr. čitanjem dokumenta na raspravi, saslušanjem svjedoka, saslušanjem vjerovnika ili njegovog pravnog zastupnika, saslušanjem dužnika itd.).

               5.

               Potrebno je naznačiti svaki traženi dokaz i sve podatke koji su sudu potrebni za izvođenje takvih dokaza.

               6.

               Dokumenti trebaju biti u pisanom obliku i priloženi zahtjevu u izvorniku ili ovjerenoj preslici; dokumentima sastavljenim na stranom jeziku treba priložiti ovjereni prijevod na poljskom jeziku.

               7.

               Svjedoci: treba navesti ime i prezime i adresu svakog svjedoka.

         IV.   Zahtjev predviđen u članku 10. stavku 2. točkama (b) i (c)

               1.

               Zahtjev za izmjenu odluke o dodjeli prava na uzdržavanje mora sadržavati:

                           (a)

                           naziv suda koji donosi presudu, datum presude i imena i prezimena stranaka u postupku;

                           (b)

                           naznaku mjesečnog iznosa uzdržavanja koji se potražuje u ime svakog vjerovnika umjesto prethodno dodijeljenog uzdržavanja.

               2.

               Obrazloženje zahtjeva treba navesti promjenu okolnosti koja opravdava zahtjev za izmjenom iznosa uzdržavanja.

               3.

               Zahtjev i obrazloženje zahtjeva mora dužnik osobno potpisati.

               4.

               Treba naznačiti koje činjenice opisane u obrazloženju treba utvrditi izvođenjem dokaza (npr. čitanjem dokumenta na raspravi, saslušanjem svjedoka, saslušanjem vjerovnika ili njegovog pravnog zastupnika, saslušanjem dužnika itd.).

               5.

               Potrebno je naznačiti svaki traženi dokaz i sve podatke koji su sudu potrebni za izvođenje takvih dokaza.

               6.

               Dokumenti trebaju biti u pisanom obliku i priloženi zahtjevu u izvorniku ili ovjerenoj preslici; dokumentima sastavljenim na stranom jeziku treba priložiti ovjereni prijevod na poljskom jeziku.

               7.

               Svjedoci: treba navesti ime i prezime i adresu svakog svjedoka.

      Slovačka Republika:

               —

               Podaci o državljanstvu svih uključenih stranaka.

      Ujedinjena Kraljevina Velike Britanije i Sjeverne Irske:

      Zahtjev na temelju članka 10. stavka 1. točke (b)

      Engleska i Wales

   Izvornik i/ili ovjerena preslika odluke; potvrda izvršivosti; izjava o neisplaćenim iznosima; dokument koji navodi da se dužnik pojavio pred sudom na prvotnoj raspravi, a ako nije, dokument koji potvrđuje da je dužnik dostavom obaviješten o tom postupku ili da je obaviješten o prvotnoj odluci i da mu je dana mogućnost obrane ili žalbe; izjava o tome gdje se nalazi dužnik ‒ boravište i mjesto rada; izjava o identifikaciji dužnika; fotografija dužnika, ako je dostupna; dokument o tome u kojem opsegu se podnositelj zahtjeva koristio besplatnom pravnom pomoći; ovjerena preslika potvrde o rođenju ili potvrde o posvojenju djece, ako je primjenljivo; potvrda iz škole/fakulteta, ako je primjenljivo; ovjerena preslika potvrde o braku, ako je primjenljivo; ovjerena preslika odluke ili druga isprava koja dokazuje prestanak braka ili drugog odnosa; ako je primjenljivo.

      Škotska

   Izvornik i/ili ovjerena preslika odluke; potvrda izvršivosti; izjava o neisplaćenim iznosima; dokument koji navodi da se dužnik pojavio pred sudom na prvotnoj raspravi, a ako nije, dokument koji potvrđuje da je dužnik obaviješten o tom postupku ili da je obaviješten o prvotnoj odluci i da mu je dana mogućnost žalbe; izjava o tome gdje se nalazi dužnik; izjava o identifikaciji dužnika; fotografija dužnika, ako je dostupna; ovjerena preslika potvrde o rođenju ili potvrde o posvojenju djece, ako je primjenljivo; potvrda iz škole/fakulteta, ako je primjenljivo.

      Sjeverna Irska

   Izvornik i/ili ovjerena preslika odluke; potvrda izvršivosti; izjava o neisplaćenim iznosima; dokument koji navodi da se dužnik pojavio pred sudom na prvotnoj raspravi, a ako nije, dokument koji potvrđuje da je dužnik obaviješten o tom postupku ili da je obaviješten o prvotnoj odluci i da mu je dana mogućnost žalbe; izjava o tome gdje se nalazi dužnik — boravište i mjesto rada; izjava o identifikaciji dužnika; fotografija dužnika, ako je dostupna; dokument o tome u kojem opsegu se podnositelj zahtjeva koristio besplatnom pravnom pomoći; ovjerena preslika potvrde o rođenju ili potvrde o posvojenju djece, ako je primjenljivo; potvrda iz škole/fakulteta, ako je primjenljivo; ovjerena preslika potvrde o braku, ako je primjenljivo.

      Zahtjev na temelju članka 10. stavka 1. točke (c)

      Engleska i Wales

   Dokumenti relevantni za financijsku situaciju – prihodi/izdaci/imovina; izjava o tome gdje se nalazi branjenik – boravište i mjesto rada; izjava o identifikaciji branjenika; fotografija branjenika, ako je dostupna; ovjerena preslika potvrde o rođenju ili potvrde o posvojenju djece, ako je primjenljivo; potvrda iz škole/fakulteta, ako je primjenljivo; ovjerena preslika potvrde o braku, ako je primjenljivo; ovjerena preslika odluke ili druga isprava koja dokazuje prestanak braka ili drugog odnosa; ako je primjenljivo; preslika bilo koje relevantne sudske odluke; zahtjev za pravnom pomoći; dokument koji dokazuje roditeljstvo, ako je primjenljivo; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako su relevantni.

      Škotska

   Dokumenti relevantni za financijsku situaciju ‒ prihodi/izdaci/imovina; izjava o tome gdje se nalazi branjenik; izjava o identifikaciji branjenika; fotografija branjenika, ako je dostupna; ovjerena preslika potvrde o rođenju ili potvrde o posvojenju djece, ako je primjenljivo; potvrda iz škole/fakulteta, ako je primjenljivo; ovjerena preslika potvrde o braku, ako je primjenljivo; zahtjev za pravnom pomoći; dokument koji dokazuje roditeljstvo, ako je primjenljivo.

      Sjeverna Irska

   Dokumenti relevantni za financijsku situaciju ‒ prihodi/izdaci/imovina; izjava o tome gdje se nalazi branjenik – boravište i mjesto rada; izjava o identifikaciji branjenika; fotografija branjenika, ako je dostupna; ovjerena preslika potvrde o rođenju ili potvrde o posvojenju djece, ako je primjenljivo; potvrda iz škole/fakulteta, ako je primjenljivo; ovjerena preslika potvrde o braku, ako je primjenljivo; ovjerena preslika uvjetne odluke – Decree Nisi (potvrda o privremenom razvodu braka), ako je primjenljivo; preslika bilo koje relevantne sudske odluke; zahtjev za pravnom pomoći; dokument koji dokazuje roditeljstvo, ako je primjenljivo; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako su relevantni.

      Zahtjev na temelju članka 10. stavka 1. točke (d)

      Engleska i Wales

   Ovjerena preslika odluke relevantne za članak 20. ili članak 22. točku (b) ili (e) zajedno s dokumentima relevantnim za donošenje te odluke; dokument o tome u kojem opsegu se podnositelj zahtjeva koristio besplatnom pravnom pomoći; dokumenti relevantni za financijsku situaciju ‒ prihodi/izdaci/imovina; izjava o tome gdje se nalazi branjenik – boravište i mjesto rada; izjava o identifikaciji branjenika; fotografija branjenika, ako je dostupna; ovjerena preslika potvrde o rođenju ili potvrde o posvojenju djece, ako je primjenljivo; potvrda iz škole/fakulteta, ako je primjenljivo; ovjerena preslika potvrde o braku, ako je primjenljivo; ovjerena preslika odluke ili druga isprava koja dokazuje prestanak braka ili drugog odnosa; ako je primjenljivo; preslika bilo koje relevantne sudske odluke; dokument koji dokazuje roditeljstvo, ako je primjenljivo; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako su relevantni.

      Škotska

   Isto kao gore za članak 10. stavak 1. točku (c).

      Sjeverna Irska

   Ovjerena preslika odluke relevantne za članak 20. ili članak 22. točku (b) ili (e) zajedno s dokumentima relevantnim za donošenje te odluke; dokument o tome u kojem opsegu se podnositelj zahtjeva koristio besplatnom pravnom pomoći; dokumenti relevantni za financijsku situaciju ‒ prihodi/izdaci/imovina; izjava o tome gdje se nalazi branjenik ‒ boravište i mjesto rada; izjava o identifikaciji branjenika; fotografija branjenika, ako je dostupna; ovjerena preslika potvrde o rođenju ili potvrde o posvojenju djece, ako je primjenljivo; potvrda iz škole/fakulteta, ako je primjenljivo; ovjerena preslika potvrde o braku, ako je primjenljivo; ovjerena preslika uvjetne odluke – Decree Nisi (potvrda o privremenom razvodu braka), ako je primjenljivo; preslika bilo koje relevantne sudske odluke; dokument koji dokazuje roditeljstvo, ako je primjenljivo; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako su relevantni.

      Zahtjev na temelju članka 10. stavka 1. točke (e)

      Engleska i Wales

   Preslika odluke koju treba izmijeniti; dokumenti relevantni za financijsku situaciju podnositelja zahtjeva/branjenika ‒ prihodi/izdaci/imovina; zahtjev za pravnom pomoći; ovjerena preslika potvrde o rođenju ili potvrde o posvojenju djece, ako je primjenljivo; potvrda iz škole/fakulteta, ako je primjenljivo; dokumenti relevantni za promjenu situacije djece; dokumenti relevantni za bračni status podnositelja zahtjeva/branjenika, ako je primjenljivo; preslika bilo koje relevantne sudske odluke; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako su relevantni; pisana izjava da su se obje stranke pojavile u postupku, a ako se samo podnositelj zahtjeva pojavio, izvornik ili ovjerena preslika dokumenta koji dokazuje izvršenu dostavu obavijesti o postupku drugoj stranci.

      Škotska

   Preslika odluke koju treba izmijeniti; dokumenti relevantni za financijsku situaciju podnositelja zahtjeva/branjenika ‒ prihodi/izdaci/imovina; zahtjev za pravnom pomoći; potvrda iz škole/fakulteta, ako je primjenljivo; dokumenti relevantni za promjenu situacije djece.

      Sjeverna Irska

   Preslika odluke koju treba izmijeniti; dokumenti relevantni za financijsku situaciju podnositelja zahtjeva/branjenika ‒ prihodi/izdaci/imovina; zahtjev za pravnom pomoći; ovjerena preslika potvrde o rođenju ili potvrde o posvojenju djece, ako je primjenljivo; potvrda iz škole/fakulteta, ako je primjenljivo; dokumenti relevantni za promjenu situacije djece; dokumenti relevantni za bračni status podnositelja zahtjeva/branjenika, ako je primjenljivo; preslika bilo koje relevantne sudske odluke; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako su relevantni.

      Zahtjev na temelju članka 10. stavka 1. točke (f)

      Engleska i Wales

   Izvornik i/ili ovjerena preslika odluke koju treba izmijeniti; dokument koji navodi da se dužnik pojavio pred sudom na prvotnoj raspravi, a ako nije, dokument koji potvrđuje da je dužnik obaviješten o tom postupku ili da je obaviješten o prvotnoj odluci i da mu je dana mogućnost žalbe; dokument o tome u kojem opsegu se podnositelj zahtjeva koristio besplatnom pravnom pomoći; dokumenti relevantni za financijsku situaciju podnositelja zahtjeva/branjenika ‒ prihodi/izdaci/imovina; potvrda izvršivosti; ovjerena preslika potvrde o rođenju ili potvrde o posvojenju djece, ako je primjenljivo; potvrda iz škole/fakulteta, ako je primjenljivo; dokumenti relevantni za promjenu situacije djece; ovjerena preslika potvrde o braku, ako je primjenljivo; ovjerena preslika odluke ili druga isprava koja dokazuje prestanak braka ili drugog odnosa; ako je primjenljivo; dokumenti relevantni za bračni status podnositelja zahtjeva/branjenika, ako je primjenljivo; preslika bilo koje relevantne sudske odluke; izjava o tome gdje se nalazi dužnik ‒ boravište i mjesto rada; izjava o identifikaciji dužnika; fotografija dužnika, ako je dostupna; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako su relevantni. Pisana izjava da su se obje stranke pojavile pred sudom u postupku, a ako se samo podnositelj zahtjeva pojavio, izvornik ili ovjerena preslika dokumenta koji dokazuje izvršenu dostavu obavijesti o postupku drugoj stranci.

      Škotska

   Izvornik i/ili ovjerena preslika odluke koju treba izmijeniti; dokument koji potvrđuje da je dužnik obaviješten o tom postupku ili da je obaviješten o prvotnoj odluci i da mu je dana mogućnost žalbe; dokument o tome u kojem opsegu se podnositelj zahtjeva koristio besplatnom pravnom pomoći; dokumenti relevantni za financijsku situaciju podnositelja zahtjeva/branjenika ‒ prihodi/izdaci/imovina; potvrda izvršivosti; potvrda iz škole/fakulteta, ako je primjenljivo; dokumenti relevantni za promjenu situacije djece; dokumenti relevantni za bračni status podnositelja zahtjeva/branjenika, ako je primjenljivo; izjava o tome gdje se nalazi dužnik; izjava o identifikaciji dužnika; fotografija dužnika, ako je dostupna.

      Sjeverna Irska

   Izvornik i/ili ovjerena preslika odluke koju treba izmijeniti; dokument koji navodi da se dužnik pojavio pred sudom na prvotnoj raspravi, a ako nije, dokument koji potvrđuje da je dužnik obaviješten o tom postupku ili da je obaviješten o prvotnoj odluci i da mu je dana mogućnost žalbe; dokument o tome u kojem opsegu se podnositelj zahtjeva koristio besplatnom pravnom pomoći; dokumenti relevantni za financijsku situaciju podnositelja zahtjeva/branjenika ‒ prihodi/izdaci/imovina; potvrda izvršivosti; ovjerena preslika potvrde o rođenju ili potvrde o posvojenju djece, ako je primjenljivo; potvrda iz škole/fakulteta, ako je primjenljivo; dokumenti relevantni za promjenu situacije djece; ovjerena preslika potvrde o braku, ako je primjenljivo; ovjerena preslika uvjetne odluke – Decree Nisi (potvrda o privremenom razvodu braka), ako je primjenljivo; dokumenti relevantni za bračni status podnositelja zahtjeva/branjenika, ako je primjenljivo; preslika bilo koje relevantne sudske odluke; izjava o tome gdje se nalazi dužnik ‒ boravište i mjesto rada; izjava o identifikaciji dužnika; fotografija dužnika, ako je dostupna; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako su relevantni.

      Zahtjev na temelju članka 10. stavka 2. točke (b)

      Engleska i Wales

   Preslika odluke koju treba izmijeniti; dokumenti relevantni za financijsku situaciju podnositelja zahtjeva/branjenika ‒ prihodi/izdaci/imovina; zahtjev za pravnom pomoći; potvrda iz škole/fakulteta, ako je primjenljivo; dokumenti relevantni za promjenu situacije djece; dokumenti relevantni za bračni status podnositelja zahtjeva/branjenika, ako je primjenljivo; preslika bilo koje relevantne sudske odluke; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako su relevantni.

      Škotska

   Preslika odluke koju treba izmijeniti; dokumenti relevantni za financijsku situaciju podnositelja zahtjeva/branjenika ‒ prihodi/izdaci/imovina; zahtjev za pravnom pomoći; potvrda iz škole/fakulteta, ako je primjenljivo; dokumenti relevantni za promjenu situacije djece.

      Sjeverna Irska

   Preslika odluke koju treba izmijeniti; dokumenti relevantni za financijsku situaciju podnositelja zahtjeva/branjenika ‒ prihodi/izdaci/imovina; zahtjev za pravnom pomoći; potvrda iz škole/fakulteta, ako je primjenljivo; dokumenti relevantni za promjenu situacije djece; dokumenti relevantni za bračni status podnositelja zahtjeva/branjenika, ako je primjenljivo; preslika bilo koje relevantne sudske odluke; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako su relevantni.

      Zahtjev na temelju članka 10. stavka 2. točke (c)

      Engleska i Wales

   Izvornik i/ili ovjerena preslika odluke koju treba izmijeniti; potvrda izvršivosti; dokument o tome u kojem opsegu se podnositelj zahtjeva koristio besplatnom pravnom pomoći; dokumenti relevantni za financijsku situaciju podnositelja zahtjeva/branjenika ‒ prihodi/izdaci/imovina; ovjerena preslika potvrde o rođenju ili potvrde o posvojenju djece, ako je primjenljivo; potvrda iz škole/fakulteta, ako je primjenljivo; dokumenti relevantni za promjenu situacije djece; ovjerena preslika potvrde o braku, ako je primjenljivo; ovjerena preslika potvrde o braku, ako je primjenljivo; ovjerena preslika odluke ili druga isprava koja dokazuje prestanak braka ili drugog odnosa; ako je primjenljivo; dokumenti relevantni za bračni status podnositelja zahtjeva/branjenika, ako je primjenljivo; preslika bilo koje relevantne sudske odluke; izjava o tome gdje se nalazi vjerovnik – boravište i mjesto rada; izjava o identifikaciji vjerovnika; fotografija vjerovnika, ako je dostupna; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako su relevantni.

      Škotska

   Izvornik i/ili ovjerena preslika odluke koju treba izmijeniti; dokument o tome u kojem opsegu se podnositelj zahtjeva koristio besplatnom pravnom pomoći; dokumenti relevantni za financijsku situaciju podnositelja zahtjeva/branjenika ‒ prihodi/izdaci/imovina; potvrda iz škole/fakulteta, ako je primjenljivo; dokumenti relevantni za promjenu financijske situacije podnositelja zahtjeva; izjava o tome gdje se nalazi vjerovnik; izjava o identifikaciji vjerovnika; fotografija vjerovnika, ako je dostupna.

      Sjeverna Irska

   Izvornik i/ili ovjerena preslika odluke koju treba izmijeniti; potvrda izvršivosti; dokument o tome u kojem opsegu se podnositelj zahtjeva koristio besplatnom pravnom pomoći; dokumenti relevantni za financijsku situaciju podnositelja zahtjeva/branjenika ‒ prihodi/izdaci/imovina; ovjerena preslika potvrde o rođenju ili potvrde o posvojenju djece, ako je primjenljivo; potvrda iz škole/fakulteta, ako je primjenljivo; dokumenti relevantni za promjenu situacije djece; ovjerena preslika potvrde o braku, ako je primjenljivo; ovjerena preslika uvjetne odluke – Decree Nisi (potvrda o privremenom razvodu braka), ako je primjenljivo; dokumenti relevantni za bračni status podnositelja zahtjeva/branjenika, ako je primjenljivo; preslika bilo koje relevantne sudske odluke; izjava o tome gdje se nalazi vjerovnik ‒ boravište i mjesto rada; izjava o identifikaciji vjerovnika; fotografija vjerovnika, ako je dostupna; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako su relevantni.

      Općenito

   Za zahtjeve na temelju članka 10., uključujući članak 10. stavak 1. točku (a) i članak 10. stavak 2. točku (a), središnja tijela Engleske i Walesa bila bi zahvalna ako bi dobila tri primjerka svakog dokumenta, zajedno s prijevodima na engleski jezik (ako je potrebno).
   Za zahtjeve na temelju članka 10., uključujući članak 10. stavak 1. točku (a) i članak 10. stavak 2. točku (a), središnje tijelo Sjeverne Irske bilo bi zahvalno ako bi dobilo tri primjerka svakog dokumenta, zajedno s prijevodima na engleski jezik.
   2.   IZJAVA IZ ČLANKA 44. STAVKA 1. KONVENCIJE
   Europska unija izjavljuje da države članice navedene u nastavku prihvaćaju zahtjeve i prateće dokumente prevedene na, pored svojih službenih jezika, jezike određene za svaku od navedenih država članica:

               Češka Republika: slovački

               Republika Estonija: engleski

               Republika Litva: engleski

               Slovačka Republika: češki

         3.   IZJAVA IZ ČLANKA 44. STAVKA 2. KONVENCIJE
   Europska unija izjavljuje da se u Kraljevini Belgiji dokumenti moraju izraditi ili prevesti na francuski, nizozemski ili njemački jezik, ovisno o dijelu državnog područja Belgije u kojem se dokumenti trebaju podnijeti.
   Podaci o tome koji se jezik treba upotrebljavati u određenom dijelu državnog područja Belgije mogu se naći u Priručniku prijamnih tijela na temelju Uredbe (EZ) br. 1393/2007 Europskog parlamenta i Vijeća od 13. studenoga 2007. o dostavi, u državama članicama, sudskih i izvansudskih pismena u građanskim ili trgovačkim stvarima (dostava pismena). Taj je Priručnik dostupan na internetskoj stranici http://ec.europa.eu/justice_home/judicialatlascivil/html/index_en.htm
   Kliknuti na:
   „Dostava pismena (Uredba 1393/2007)”/„Dokumenti”/„Priručnik”/„Belgija”/„Zemljopisna područja nadležnosti” (str. 42. i dalje).
   ili izravno posjetiti sljedeću adresu:
   http://ec.europa.eu/justice_home/judicialatlascivil/html/pdf/manual_sd_bel.pdf
   i kliknuti na „Zemljopisna područja nadležnosti” (str. 42. i dalje).
   PRILOG IV.

      Jednostrana izjava Europske unije u trenutku odobrenja Haške konvencije od 23. studenoga 2007. o međunarodnoj naplati tražbina za uzdržavanje djece i drugim oblicima obiteljskog uzdržavanja

   Europska unija daje sljedeću jednostranu izjavu:

      „Europska unija želi istaknuti veliku važnost koji pridaje Haškoj konvenciji o međunarodnoj naplati tražbina za uzdržavanje djece i drugim oblicima obiteljskog uzdržavanja iz 2007. Unija prepoznaje da će proširenje primjene Konvencije na sve obveze uzdržavanja koje proizlaze iz obiteljskih odnosa, roditeljstva, braka ili srodstva vjerojatno značajno povećati njezinu učinkovitost, dopuštajući svim vjerovnicima uzdržavanja da imaju koristi od sustava administrativne suradnje uspostavljene Konvencijom.
      Stoga u tom duhu Europska unija namjerava proširiti primjenu poglavlja II. i III. Konvencije na uzdržavanje bivših bračnih drugova kada Konvencija stupi na snagu u odnosu na Europsku uniju.
      Nadalje, Europska unija se obvezuje u roku od 7 godina, u svjetlu stečenog iskustva i mogućih izjava ugovornih država o proširenju, razmotriti mogućnost proširenja primjene cijele Konvencije na sve obveze uzdržavanja koje proizlaze iz obiteljskih odnosa, roditeljstva, braka ili srodstva.”


title: Odluka Vijeća (EU) 2017/790 od 25. travnja 2017. o stajalištu koje treba zauzeti u ime Europske unije u okviru Zajedničkog odbora EGP-a o izmjeni Priloga XX. (Okoliš) Sporazumu o EGP-u

text:
                  9.5.2017

                  HR

                  Službeni list Europske unije

                  L 119/16

            ODLUKA VIJEĆA (EU) 2017/790
      od 25. travnja 2017.
      o stajalištu koje treba zauzeti u ime Europske unije u okviru Zajedničkog odbora EGP-a o izmjeni Priloga XX. (Okoliš) Sporazumu o EGP-u
      VIJEĆE EUROPSKE UNIJE,
      uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 9.,
      uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
      uzimajući u obzir prijedlog Europske komisije,
      budući da:

                  (1)

                  Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

                  (2)

                  Na temelju članka 98. Sporazuma o EGP-u Zajednički odbor EGP-a može odlučiti izmijeniti, među ostalim, Prilog XX. (Okoliš) Sporazumu o EGP-u.

                  (3)

                  Uredbu (EU) br. 510/2011 Europskog parlamenta i Vijeća (3) treba uključiti u Sporazum o EGP-u.

                  (4)

                  Delegiranu uredbu Komisije (EU) br. 205/2012 (4) treba uključiti u Sporazum o EGP-u.

                  (5)

                  Provedbenu uredbu Komisije (EU) br. 293/2012 (5) treba uključiti u Sporazum o EGP-u.

                  (6)

                  Delegiranu uredbu Komisije (EU) br. 114/2013 (6) treba uključiti u Sporazum o EGP-u.

                  (7)

                  Delegiranu uredbu Komisije (EU) br. 1047/2013 (7) treba uključiti u Sporazum o EGP-u.

                  (8)

                  Uredbu (EU) br. 253/2014 Europskog parlamenta i Vijeća (8) treba uključiti u Sporazum o EGP-u.

                  (9)

                  Delegiranu uredbu Komisije (EU) br. 404/2014 (9) treba uključiti u Sporazum o EGP-u.

                  (10)

                  Provedbenu uredbu Komisije (EU) br. 410/2014 (10) treba uključiti u Sporazum o EGP-u.

                  (11)

                  Provedbenu uredbu Komisije (EU) br. 427/2014 (11) treba uključiti u Sporazum o EGP-u.

                  (12)

                  Prilog XX. (Okoliš) Sporazumu o EGP-u trebalo bi stoga na odgovarajući način izmijeniti.

                  (13)

                  Stajalište Unije u okviru Zajedničkog odbora EGP-a trebalo bi se stoga temeljiti na priloženom nacrtu odluke,

            DONIJELO JE OVU ODLUKU:
      Članak 1.
      Stajalište koje treba zauzeti u ime Unije u okviru Zajedničkog odbora EGP-a o predloženoj izmjeni Priloga XX. (Okoliš) Sporazumu o EGP-u temelji se na nacrtu odluke Zajedničkog odbora EGP-a priloženom ovoj Odluci.
      Članak 2.
      Ova Odluka stupa na snagu na dan donošenja.

         Sastavljeno u Luxembourgu 25. travnja 2017.

               Za Vijeće

               Predsjednik

            I. BORG

         (1)  SL L 305, 30.11.1994., str. 6.

         (2)  SL L 1, 3.1.1994., str. 3.

         (3)  Uredba (EU) br. 510/2011 Europskog parlamenta i Vijeća od 11. svibnja 2011. o utvrđivanju standardnih vrijednosti emisija za nova laka gospodarska vozila kao dio integriranog pristupa Unije s ciljem smanjivanja emisija CO2 iz osobnih i lakih gospodarskih vozila (SL L 145, 31.5.2011., str. 1.).

         (4)  Delegirana uredba Komisije (EU) br. 205/2012 od 6. siječnja 2012. o izmjeni Priloga II. Uredbi (EU) br. 510/2011 Europskog parlamenta i Vijeća u pogledu izvora podataka i parametara podataka koje prijavljuju države članice (SL L 72, 10.3.2012., str. 2.).

         (5)  Provedbena uredba Komisije (EU) br. 293/2012 od 3. travnja 2012. o praćenju i prijavi podataka o registraciji novih lakih gospodarskih vozila prema Uredbi (EU) br. 510/2011 Europskog parlamenta i Vijeća (SL L 98, 4.4.2012., str. 1.).

         (6)  Delegirana uredba Komisije (EU) br. 114/2013 od 6. studenoga 2012. o dopuni Uredbe (EU) br. 510/2011 Europskog parlamenta i Vijeća u pogledu pravila za podnošenje zahtjeva za izuzeće od ciljnih vrijednosti specifičnih emisija CO2 za nova laka gospodarska vozila (SL L 38, 9.2.2013., str. 1.).

         (7)  Delegirana uredba Komisije (EU) br. 1047/2013 оd 21. kolovoza 2013. o izmjeni Delegirane uredbe Komisije (EU) br. 114/2013 radi ispravka prosječnih specifičnih emisija CO2 u 2010., navedenih za proizvođača Piaggio (SL L 285, 29.10.2013., str. 1.).

         (8)  Uredba (EU) br. 253/2014 Europskog parlamenta i Vijeća od 26. veljače 2014. o izmjeni Uredbe (EU) br. 510/2011 kako bi se utvrdili načini postizanja cilja za 2020. smanjenja emisija CO2 iz novih lakih gospodarskih vozila (SL L 84, 20.3.2014., str. 38.).

         (9)  Delegirana uredba Komisije (EU) br. 404/2014 оd 17. veljače 2014. o izmjeni Priloga II. Uredbi (EU) br. 510/2011 Europskog parlamenta i Vijeća u pogledu praćenja emisija CO2 iz novih lakih gospodarskih vozila homologiranih višestupanjskim postupkom (SL L 121, 24.4.2014., str. 1.).

         (10)  Provedbena uredba Komisije (EU) br. 410/2014 оd 23. travnja 2014. o izmjeni Provedbene uredbe (EU) br. 293/2012 u vezi s praćenjem emisija CO2 iz novih lakih gospodarskih vozila homologiranih u višestupanjskom postupku (SL L 121, 24.4.2014., str. 21.).

         (11)  Provedbena uredba Komisije (EU) br. 427/2014 od 25. travnja 2014. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz lakih gospodarskih vozila u skladu s Uredbom (EU) br. 510/2011 Europskog parlamenta i Vijeća (SL L 125, 26.4.2014., str. 57.).

         NACRT
         ODLUKA ZAJEDNIČKOG ODBORA EGP-a br. …
         od …
         o izmjeni Priloga XX. (Okoliš) Sporazumu o EGP-u
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:

                     (1)

                     Uredbu (EZ) br. 510/2011 Europskog parlamenta i Vijeća od 11. svibnja 2011. o utvrđivanju standardnih vrijednosti emisija za nova laka gospodarska vozila kao dio integriranog pristupa Unije s ciljem smanjivanja emisija CO2 iz osobnih i lakih gospodarskih vozila (1) treba uključiti u Sporazum o EGP-u.

                     (2)

                     Delegiranu uredbu Komisije (EU) br. 205/2012 od 6. siječnja 2012. o izmjeni Priloga II. Uredbi (EU) br. 510/2011 Europskog parlamenta i Vijeća u pogledu izvora podataka i parametara podataka koje prijavljuju države članice (2) treba uključiti u Sporazum o EGP-u.

                     (3)

                     Provedbenu uredbu Komisije (EU) br. 293/2012 od 3. travnja 2012. o praćenju i prijavi podataka o registraciji novih lakih gospodarskih vozila prema Uredbi (EU) br. 510/2011 Europskog parlamenta i Vijeća (3) treba uključiti u Sporazum o EGP-u.

                     (4)

                     Delegiranu uredbu Komisije (EU) br. 114/2013 od 6. studenoga 2012. o dopuni Uredbe (EU) br. 510/2011 Europskog parlamenta i Vijeća u pogledu pravila za podnošenje zahtjeva za izuzeće od ciljnih vrijednosti specifičnih emisija CO2 za nova laka gospodarska vozila (4) treba uključiti u Sporazum o EGP-u.

                     (5)

                     Delegiranu uredbu Komisije (EU) br. 1047/2013 оd 21. kolovoza 2013. o izmjeni Delegirane uredbe Komisije (EU) br. 114/2013 radi ispravka prosječnih specifičnih emisija CO2 u 2010., navedenih za proizvođača Piaggio (5) treba uključiti u Sporazum o EGP-u.

                     (6)

                     Uredbu (EU) br. 253/2014 Europskog parlamenta i Vijeća od 26. veljače 2014. o izmjeni Uredbe (EU) br. 510/2011 kako bi se utvrdili načini postizanja cilja za 2020. smanjenja emisija CO2 iz novih lakih gospodarskih vozila (6) treba uključiti u Sporazum o EGP-u.

                     (7)

                     Delegiranu uredbu Komisije (EU) br. 404/2014 оd 17. veljače 2014. o izmjeni Priloga II. Uredbi (EU) br. 510/2011 Europskog parlamenta i Vijeća u pogledu praćenja emisija CO2 iz novih lakih gospodarskih vozila homologiranih višestupanjskim postupkom (7) treba uključiti u Sporazum o EGP-u.

                     (8)

                     Provedbenu uredbu Komisije (EU) br. 410/2014 оd 23. travnja 2014. o izmjeni Provedbene uredbe (EU) br. 293/2012 u vezi s praćenjem emisija CO2 iz novih lakih gospodarskih vozila homologiranih u višestupanjskom postupku (8) treba uključiti u Sporazum o EGP-u.

                     (9)

                     Provedbenu uredbu Komisije (EU) br. 427/2014 od 25. travnja 2014. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz lakih gospodarskih vozila u skladu s Uredbom (EU) br. 510/2011 Europskog parlamenta i Vijeća (9) treba uključiti u Sporazum o EGP-u.

                     (10)

                     Prilog XX. Sporazumu o EGP-u trebalo bi stoga na odgovarajući način izmijeniti,

               DONIO JE OVU ODLUKU:
         Članak 1.
         U Prilogu XX. Sporazumu o EGP-u iza točke 21.av (Direktiva 2009/33/EZ Europskog parlamenta i Vijeća) umeće se sljedeće:

                     „21.aw

                        32011 R 0510: Uredba (EU) br. 510/2011 Europskog parlamenta i Vijeća od 11. svibnja 2011. o utvrđivanju standardnih vrijednosti emisija za nova laka gospodarska vozila kao dio integriranog pristupa Unije s ciljem smanjivanja emisija CO2 iz osobnih i lakih gospodarskih vozila (SL L 145, 31.5.2011., str. 1.), kako je izmijenjena:

                                 —

                                    32012 R 0205: Delegiranom uredbom Komisije (EU) br. 205/2012 od 6. siječnja 2012. (SL L 72, 10.3.2012., str. 2.);

                                 —

                                    32014 R 0253: Uredbom (EU) br. 253/2014 Europskog parlamenta i Vijeća od 26. veljače 2014. (SL L 84, 20.3.2014., str. 38.);

                                 —

                                    32014 R 0404: Delegiranom uredbom Komisije (EU) br. 404/2014 оd 17. veljače 2014. (SL L 121, 24.4.2014., str. 1.).

                           Za potrebe ovog Sporazuma odredbe Uredbe čitaju se sa sljedećim prilagodbama:

                                 (a)

                                 u članku 7. stavku 2. dodaje se sljedeći podstavak:
                                 „Ako udruženje uključuje samo proizvođače s poslovnim nastanom u državama EFTA-e, proizvođači dostavljaju informacije Nadzornom tijelu EFTA-e. Ako udruženje uključuje barem jednog proizvođača s poslovnim nastanom u Uniji i barem jednog proizvođača s poslovnim nastanom u državama EFTA-e, proizvođači dostavljaju informacije Komisiji i Nadzornom tijelu EFTA-e.”;

                                 (b)

                                 u članku 7. stavku 3. dodaje se sljedeći podstavak:
                                 „Nadzorno tijelo EFTA-e obavješćuje proizvođače s poslovnim nastanom u državama EFTA-e.”;

                                 (c)

                                 u članku 7. stavku 4. dodaje se sljedeći podstavak:
                                 „Ako udruženje uključuje samo proizvođače s poslovnim nastanom u državama EFTA-e, proizvođači zajednički obavješćuju Nadzorno tijelo EFTA-e. Ako udruženje uključuje ili je prošireno tako da uključuje barem jednog proizvođača s poslovnim nastanom u Uniji i barem jednog proizvođača s poslovnim nastanom u državama EFTA-e, proizvođači zajednički obavješćuju Komisiju i Nadzorno tijelo EFTA-e.”;

                                 (d)

                                 u članku 7. stavku 5. riječi „člancima 101. i 102. Ugovora o funkcioniranju Europske unije (TFEU)” čitaju se kao „člancima 53. i 54. Sporazuma o EGP-u”, a riječ „Unije” čita se kao „EGP-a”;

                                 (e)

                                 u članku 7. stavku 7. i članku 10. stavku 1. iza riječi „Komisiji” odnosno „Komisija” umeću se riječi „ili Nadzornom tijelu EFTA-e” odnosno „ili Nadzorno tijelo EFTA-e”;

                                 (f)

                                 podaci koje dostave države EFTA-e također se pohranjuju u središnjem registru iz članka 8. stavka 4.;

                                 (g)

                                 u članku 8. stavku 4. dodaje se sljedeći podstavak:
                                 „Nadzorno tijelo EFTA-e vrši izračune navedene u prvom podstavku za proizvođače s poslovnim nastanom u državama EFTA-e i obavješćuje svakog proizvođača s poslovnim nastanom u državama EFTA-e u skladu s drugim podstavkom.”;

                                 (h)

                                 ne dovodeći u pitanje Protokol 1. uz Sporazum, u članku 8. stavcima 5. i 6. te članku 11. stavcima 3., 4., 5. i 6. iza riječi „Komisiju” odnosno „Komisija” umeću se riječi „ili Nadzorno tijelo EFTA-e, ovisno o slučaju,”;

                                 (i)

                                 u članku 9. stavku 1. dodaju se sljedeći podstavci:
                                 „Ako proizvođač ili voditelj udruženja ima poslovni nastan u jednoj od država EFTA-e, Nadzorno tijelo EFTA-e zaračunava premiju za prekomjerne emisije.
                                 Iznosi premije za prekomjerne emisije raspodjeljuju se između Komisije i Nadzornog tijela EFTA-e proporcionalno udjelu registracija novih lakih gospodarskih vozila u EU-u ili u državama EFTA-e, u odnosu na ukupan broj novih lakih gospodarskih vozila registriranih u EGP-u.”;

                                 (j)

                                 u članku 9. stavku 3. dodaju se sljedeći podstavci:
                                 „Europska komisija koristi se utvrđenim metodama naplate premija za prekomjerne emisije iz stavka 1., kako je propisano Odlukom Komisije 2012/99/EU, također kad je riječ o registracijama u državama EFTA-e proizvođača s poslovnim nastanom u EU-u.
                                 Nadzorno tijelo EFTA-e utvrđuje metode naplate premija za prekomjerne emisije iz stavka 1. Te se metode temelje na metodama Komisije.”;

                                 (k)

                                 u članku 9. stavku 4. dodaje se sljedeći podstavak:
                                 „Za države EFTA-e, države EFTA-e odlučuju o dodjeli iznosa premija za prekomjerne emisije.”;

                                 (l)

                                 ne dovodeći u pitanje Protokol 1. uz Sporazum, u članku 11. stavku 2. iza riječi „Komisiji” umeću se riječi „ili, u slučaju proizvođača s poslovnim nastanom u državama EFTA-e, Nadzornom tijelu EFTA-e”;

                                 (m)

                                 u članku 12. stavku 2. dodaje se sljedeći podstavak:
                                 „Isporučitelji ili proizvođači s poslovnim nastanom u državama EFTA-e Komisiji upućuju zahtjeve na temelju ovog članka. Komisija takvim zahtjevima daje jednak prioritet kao i ostalim zahtjevima na temelju ovog članka.”;

                                 (n)

                                 u članku 12. stavku 4. dodaje se sljedeći podstavak:
                                 „Odluke Komisije o odobravanju inovativnih tehnologija na temelju ovog članka općenito su primjenjive i uključuju se u Sporazum o EGP-u.”;

                                 (o)

                                 Ova se Uredba ne primjenjuje na Lihtenštajn.

                     21.awa

                        32012 R 0293: Provedbena uredba Komisije (EU) br. 293/2012 od 3. travnja 2012. o praćenju i prijavi podataka o registraciji novih lakih gospodarskih vozila prema Uredbi (EU) br. 510/2011 Europskog parlamenta i Vijeća (SL L 98, 4.4.2012., str. 1.), kako je izmijenjena:

                                 —

                                    32014 R 0410: Provedbenom uredbom Komisije (EU) br. 410/2014 оd 23. travnja 2014. (SL L 121, 24.4.2014., str. 21.).

                           Za potrebe ovog Sporazuma odredbe Uredbe čitaju se sa sljedećim prilagodbama:

                                 (a)

                                 u člancima 9. i 10. iza riječi „Komisiju” odnosno „Komisija” odnosno „Komisiji” umeću se riječi „ili, u slučaju proizvođača s poslovnim nastanom u državama EFTA-e, Nadzorno tijelo EFTA-e” odnosno „ili, u slučaju proizvođača s poslovnim nastanom u državama EFTA-e, Nadzornom tijelu EFTA-e”;

                                 (b)

                                 članak 10.a stavak 3. ne primjenjuje se u pogledu Nadzornog tijela EFTA-e.

                     21.awb

                        32013 R 0114: Delegirana uredba Komisije (EU) br. 114/2013 od 6. studenoga 2012. o dopuni Uredbe (EU) br. 510/2011 Europskog parlamenta i Vijeća u pogledu pravila za podnošenje zahtjeva za izuzeće od ciljnih vrijednosti specifičnih emisija CO2 za nova laka gospodarska vozila (SL L 38, 9.2.2013., str. 1.), kako je izmijenjena:

                                 —

                                    32013 R 1047: Delegiranom uredbom Komisije (EU) br. 1047/2013 od 21. kolovoza 2013. (SL L 285, 29.10.2013., str. 1.).

                           Za potrebe ovog Sporazuma Uredba se čita sa sljedećim prilagodbama:

                                 (a)

                                 ne dovodeći u pitanje Protokol 1. uz Sporazum, u članku 6. stavku 1. iza riječi „Komisija” umeću se riječi „ili Nadzorno tijelo EFTA-e, ovisno o slučaju”;

                                 (b)

                                 članak 6. stavak 2. i adresa e-pošte navedena u Prilogu I. ne primjenjuju se u pogledu Nadzornog tijela EFTA-e.

                     21.awc

                        32014 R 0427: Provedbena uredba Komisije (EU) br. 427/2014 od 25. travnja 2014. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz lakih gospodarskih vozila u skladu s Uredbom (EU) br. 510/2011 Europskog parlamenta i Vijeća (SL L 125, 26.4.2014., str. 57.).”.

               Članak 2.
         Tekstovi uredbi (EU) br. 510/2011 i (EU) br. 253/2014, delegiranih uredbi (EU) br. 205/2012, (EU) br. 114/2013, (EU) br. 1047/2013 i (EU) br. 404/2014 te provedbenih uredbi (EU) br. 293/2012, (EU) br. 410/2014 i (EU) br. 427/2014 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
         Članak 3.
         Ova Odluka stupa na snagu […] pod uvjetom da su sva priopćenja iz članka 103. stavka 1. Sporazuma o EGP-u poslana (*1).
         Članak 4.
         Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

            Sastavljeno u Bruxellesu

                  Za Zajednički odbor EGP-a

                  Predsjednik

                  Tajnici Zajedničkog odbora EGP-a

            (1)  SL L 145, 31.5.2011., str. 1.

            (2)  SL L 72, 10.3.2012., str. 2.

            (3)  SL L 98, 4.4.2012., str. 1.

            (4)  SL L 38, 9.2.2013., str. 1.

            (5)  SL L 285, 29.10.2013., str. 1.

            (6)  SL L 84, 20.3.2014., str. 38.

            (7)  SL L 121, 24.4.2014., str. 1.

            (8)  SL L 121, 24.4.2014., str. 21.

            (9)  SL L 125, 26.4.2014., str. 57.

            (*1)  [Ustavni zahtjevi nisu navedeni.] [Ustavni zahtjevi su navedeni.]


title: 2014/59/EU: Odluka Komisije оd 5. veljače 2014. o sigurnosnim zahtjevima koje europske norme moraju ispuniti za potrošačke laserske proizvode u skladu s Direktivom 2001/95/EZ Europskog parlamenta i Vijeća o općoj sigurnosti proizvoda  Tekst značajan za EGP

text:
               6.2.2014

               HR

               Službeni list Europske unije

               L 36/20

      ODLUKA KOMISIJE

   оd 5. veljače 2014.
   o sigurnosnim zahtjevima koje europske norme moraju ispuniti za potrošačke laserske proizvode u skladu s Direktivom 2001/95/EZ Europskog parlamenta i Vijeća o općoj sigurnosti proizvoda
   (Tekst značajan za EGP)
   (2014/59/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 4. stavak 1. točku (a),
   budući da:

               (1)

               Proizvodi obuhvaćeni Direktivom 2001/95/EZ koji su u skladu s nacionalnim normama kojima su prihvaćene europske norme sastavljene u skladu s tom Direktivom imaju koristi od pretpostavke sigurnosti s obzirom na rizike obuhvaćene normama.

               (2)

               Europske norme potrebno je sastaviti na temelju sigurnosnih zahtjeva kojima se osigurava da proizvodi koji su u skladu sa standardima zadovoljavaju zahtjev o općoj sigurnosti proizvoda utvrđen člankom 3. Direktive 2001/95/EZ.

               (3)

               Laserski proizvodi, posebice ručni, laserski pokazivači na baterije, koji predstavljaju rizik oštećenja vida i kože postali su široko dostupni potrošačima.

               (4)

               Važećom europskom normom za laserske proizvode (EN 60825-1:2007 „Sigurnost laserskih proizvoda – 1. dio: Razvrstavanje opreme i zahtjevi”) utvrđuje se da se opasnost od laserskih proizvoda mora procijeniti i da laserski proizvodi moraju sadržavati odgovarajuće oznake upozorenja i upute za korisnike koje sadrže sve relevantne podatke o sigurnosti. Međutim, udovoljavanje toj normi ne osigurava sigurnost laserskog proizvoda za potrošače.

               (5)

               Trenutno postoji širok konsenzus da se laserski proizvodi koji odgovaraju razredima 1, 1M, 2 i 2M i razvrstavanje uvedeno normom iz uvodne izjave 4. smatraju sigurnima kada ih koriste potrošači (pod uvjetom da se izlaganje laserskom zračenju ne provodi instrumentima za optičko gledanje u slučaju proizvoda koji odgovaraju razredima 1M i 2M). To nije slučaj međutim za laserske proizvode drugih laserskih razreda.

               (6)

               Europske norme potrebno je sastaviti na takav način da se ne sprječava tehnička inovacija. Iz tog razloga, svaka norma za potrošačke laserske proizvode ne bi trebala potpuno zabranjivati nijedan proizvod ako se on može sigurno koristiti, imajući na umu da bilo kakvo reverzibilno ili ireverzibilno oštećenje očiju ili nenamjerno oštećenje kože nije u skladu s visokom razinom zdravlja potrošača i zaštite sigurnosti.

               (7)

               Stoga je primjereno odrediti sigurnosne zahtjeve za potrošačke laserske proizvode kako bi se mogao podnijeti zahtjev europskim normizacijskim tijelima za razvoj nove europske norme ili izmjenu važeće europske norme.

               (8)

               Mjere predviđene ovom Odlukom u skladu su s mišljenjem Odbora za opću sigurnost proizvoda,

         DONIJELA JE OVU ODLUKU:
   Članak 1.
   Definicije
   Za potrebe ove Odluke:

               1.

               „potrošački laserski proizvod” znači svaki proizvod ili skup komponenti koji:

                           (a)

                           je namijenjen potrošačima ili koji će vjerojatno potrošači koristiti pod razumno predvidljivim uvjetima čak i kada nije njima namijenjen; te

                           (b)

                           predstavlja ili sadržava laser ili laserski sustav i tijekom djelovanja dopušta pristup laserskom zračenju;

               2.

               „laserski proizvod koji se sviđa djeci” znači potrošački laserski proizvod koji:

                           (a)

                           zbog svojeg oblika i dizajna sliči na bilo koji način nekom drugom predmetu koji je obično privlačan djeci ili namijenjen da se ona njime koriste; ili

                           (b)

                           ima bilo koju drugu značajku ili svojstvo, koje nije potrebno za djelovanje proizvoda i koje će vjerojatno biti privlačno djeci;

               3.

               „oštećenje očiju ili kože” znači svaki učinak laserskog zračenja koji šteti strukturi ili funkciji očiju ili kože, bilo da je reverzibilan ili ireverzibilan.

         Članak 2.
   Sigurnosni zahtjevi
   Sigurnosni zahtjevi koje moraju ispuniti europske norme za potrošačke laserske proizvode u skladu s Direktivom 2001/95/EZ su sljedeći:

               1.

               laserski proizvod privlačni djeci ne uzrokuju oštećenje očiju ili kože u slučaju bilo kakvog izlaganja laserskom zračenju koje se može dogoditi pod bilo kojim uvjetima korištenja, uključujući namjerno dugoročno izlaganje optičkim instrumentima za gledanje;

               2.

               svi ostali laserski proizvodi ne uzrokuju oštećenje očiju ili nenamjerno oštećenje kože u slučaju izlaganja laserskom zračenju koje se može dogoditi pod normalnim ili razumno predvidljivim uvjetima korištenja, uključujući trenutnu slučajnu ili nenamjernu izloženost; svako namjerno oštećenje kože koju uzrokuje potrošački laserski proizvodi u skladu je s visokom razinom zaštite zdravlja i sigurnosti potrošača;

               3.

               sukladnost s točkama 1. i 2. postiže se tehničkim sredstvima;

               4.

               u slučaju proizvoda koji su u skladu s točkom 2., ako se izlaganje laserskom zračenju koje bi moglo uzrokovati oštećenje očiju ili kože dogodi pod uvjetima korištenja osim onih iz točke 2., ti proizvodi sadržavaju odgovarajuće oznake upozorenja i upute za korisnike koje sadrže sve relevantne podatke o sigurnosti.

         Članak 3.
   Stupanje na snagu
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 5. veljače 2014.

            Za Komisiju

            Predsjednik

         José Manuel BARROSO

      (1)  SL L 11, 15.1.2002., str. 4.


title: 1999/201/EZ: Odluka Vijeća od 14. prosinca 1998. o sklapanju Sporazuma između Europske zajednice i Vlade Kanade o sanitarnim mjerama za zaštitu zdravlja ljudi i životinja koje se primjenjuju u trgovini živim životinjama i proizvodima životinjskog podrijetla

text:
               03/Sv. 12

               HR

               Službeni list Europske unije

               66

         31999D0201

               L 071/1

               SLUŽBENI LIST EUROPSKE UNIJE

         ODLUKA VIJEĆA
   od 14. prosinca 1998.
   o sklapanju Sporazuma između Europske zajednice i Vlade Kanade o sanitarnim mjerama za zaštitu zdravlja ljudi i životinja koje se primjenjuju u trgovini živim životinjama i proizvodima životinjskog podrijetla
   (1999/201/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. u vezi s prvom rečenicom članka 228. stavka 2.,
   uzimajući u obzir prijedlog Komisije,
   budući da Sporazum između Europske zajednice i Vlade Kanade o sanitarnim mjerama za zaštitu zdravlja ljudi i životinja koje se primjenjuju u trgovini živim životinjama i proizvodima životinjskog podrijetla osigurava primjereni način za praktičnu uporabu odredaba Sporazuma Svjetske trgovinske organizacije o primjeni sanitarnih i fitosanitarnih mjera koje se odnose na zdravlje ljudi i životinja;
   budući da će Sporazum postupnim priznavanjem jednakovrijednosti sanitarnih mjera, priznavanjem zdravstvenoga statusa životinja, primjenom regionalizacije i poboljšanjem komunikacije i suradnje doprinijeti olakšavanju bilateralne trgovine živim životinjama i proizvodima životinjskog podrijetla između Europske zajednice i Kanade;
   budući da je primjereno donijeti odredbe o postupku za uspostavu bliske i djelotvorne suradnje između Komisije i država članica unutar Stalnog veterinarskog odbora;
   budući da taj Sporazum treba odobriti u ime Zajednice,
   ODLUČILO JE:
   Članak 1.
   Sporazum između Europske zajednice i Vlade Kanade o sanitarnim mjerama za zaštitu zdravlja ljudi i životinja koje se primjenjuju u trgovini živim životinjama i proizvodima životinjskog podrijetla ovime se odobrava u ime Zajednice.
   Tekst Sporazuma i njegovih priloga nalaze se u privitku ovoj Odluci.
   Članak 2.
   Ovim se ovlašćuje predsjednik Vijeća da odredi osobu ili osobe ovlaštenu(-e) za potpisivanje Sporazuma kako bi isti bio obvezujući za Zajednicu.
   Članak 3.
   Mjere neophodne za provedbu Sporazuma, uključujući i jamstva za svježe meso i proizvode na osnovi mesa, jednakovrijedne onima utvrđenim Direktivom Vijeća 72/462/EEZ od12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (1), uspostavljaju se u skladu s postupkom utvrđenim člankom 30. te Direktive.
   Članak 4.
   Komisija, uz pomoć predstavnika država članica, zastupa Zajednicu u Zajedničkom odboru za upravljanje iz članka 16. stavka 1. Sporazuma.
   Stav Komisije o pitanjima kojima će se baviti Zajednički odbor za upravljanje utvrđivat će se unutar odgovarajućih tijela Vijeća, u skladu s odredbama Ugovora.
   Izmjene priloga Sporazumu koje su rezultat preporuka Zajedničkog odbora za upravljanje donose se u skladu s postupkom utvrđenim u članku 29. Direktive 72/462/EEZ.
   Članak 5.
   Ova Odluka objavljuje se u Službenom listu Europskih zajednica.
   Proizvodi učinke od dana objave.

      Sastavljeno u Bruxellesu 14. prosinca 1998.

            Za Vijeće

            Predsjednik

         W. MOLTERER

      (1)  SL L 302, 31.12.1972., str. 28. Direktiva kako je zadnje izmijenjena Direktivom 97/79/EZ (SL L 24, 30.1.1998., str. 31.).


title: Odluka Vijeća (EU) 2017/1364 od 17. srpnja 2017. o stajalištu koje treba zauzeti u ime Europske unije u Vijeću za pridruživanje EU-a i Republike Moldove u pogledu izmjena Priloga XXVI. Sporazumu o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane

text:
               22.7.2017

               HR

               Službeni list Europske unije

               L 191/3

         ODLUKA VIJEĆA (EU) 2017/1364
   od 17. srpnja 2017.
   o stajalištu koje treba zauzeti u ime Europske unije u Vijeću za pridruživanje EU-a i Republike Moldove u pogledu izmjena Priloga XXVI. Sporazumu o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207., u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (1) („Sporazum”) potpisan je 27. lipnja 2014.

               (2)

               Člankom 201. Sporazuma predviđa se provođenje postupnog usklađivanja s carinskim zakonodavstvom Unije i određenim međunarodnim pravom kako je određeno u Prilogu XXVI. Sporazumu.

               (3)

               U Prilogu XXVI. Sporazumu navedeno je da Republika Moldova u roku od tri godine od stupanja na snagu Sporazuma treba uskladiti svoj carinski zakonik s Uredbom Vijeća (EEZ) br. 2913/92 (2).

               (4)

               Uredba (EEZ) br. 2913/92 stavljena je izvan snage te se od 1. svibnja 2016. u Europskoj uniji primjenjuju materijalne odredbe Uredbe (EU) br. 952/2013 Europskog parlamenta i Vijeća (3).

               (5)

               Na sastanku Carinskog pododbora EU–Republika Moldova održanome 6. listopada 2016. zaključeno je da bi stoga Prilog XXVI. Sporazumu trebalo na odgovarajući način izmijeniti.

               (6)

               Stajalište Unije u okviru Vijeću za pridruživanje EU–Republika Moldova („Vijeće za pridruživanje”) trebalo bi se stoga temeljiti na priloženom nacrtu odluke,

         DONIJELO JE OVU ODLUKU:
   Članak 1.
   1.   Stajalište koje treba zauzeti u ime Unije u Vijeću za pridruživanjeu pogledu izmjena Priloga XXVI. Sporazumu temelji se na nacrtu odluke priloženom ovoj Odluci.
   2.   Predstavnici Unije u Vijeću za pridruživanje mogu se složiti s manjim tehničkim ispravcima nacrta odluke iz stavka 1. bez daljnje odluke Vijeća.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 17. srpnja 2017.

            Za Vijeće

            Predsjednik

         T. TAMM

      (1)  SL L 260, 30.8.2014., str. 4.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      (3)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.).

      NACRT
      ODLUKE br. …/2017 VIJEĆA ZA PRIDRUŽIVANJE EU–REPUBLIKA MOLDOVA
      od … 2017.
      u pogledu izmjena Priloga XXVI. Sporazumu o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane
      VIJEĆE ZA PRIDRUŽIVANJE EU–REPUBLIKA MOLDOVA,
      uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane, a posebno njegov članak 436. stavak 3.,
      budući da:

                  (1)

                  Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (1) („Sporazum”), potpisan je 27. lipnja 2014.

                  (2)

                  Člankom 201. Sporazuma predviđa se provođenje postupnog usklađivanja s carinskim zakonodavstvom Unije i određenim međunarodnim pravom kako je određeno u Prilogu XXVI. Sporazumu.

                  (3)

                  U Prilogu XXVI. Sporazumu navedeno je da Republika Moldova u roku od tri godine od stupanja na snagu Sporazuma treba uskladiti svoj carinski zakonik s Uredbom Vijeća (EEZ) br. 2913/92 (2).

                  (4)

                  Uredba (EEZ) br. 2913/92 stavljena je izvan snage te se od 1. svibnja 2016. u Europskoj uniji primjenjuju materijalne odredbe Uredbe (EU) br. 952/2013 Europskog parlamenta i Vijeća (3).

                  (5)

                  Na sastanku Carinskog pododbora EU-a i Republike Moldove održanome 6. listopada 2016. zaključeno je da bi stoga Prilog XXVI. Sporazumu trebalo na odgovarajući način izmijeniti,

            DONIJELO JE OVU ODLUKU:
      Članak 1.
      Prilog XXVI. Sporazumu mijenja se kako je utvrđeno u Prilogu ovoj Odluci.
      Članak 2.
      Ova Odluka stupa na snagu na dan donošenja.

         Sastavljeno u …

               Za Vijeće za pridruživanje

               Predsjednik

         (1)  SL L 260, 30.8.2014., str. 4.

         (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

         (3)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.).

      PRILOG
      Prvi odjeljak Priloga XXVI. Sporazumu mijenja se kako slijedi:
      Upućivanje „Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice” zamjenjuje se upućivanjem „Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije”.


title: 2013/397/EZ: Odluka Komisije od 26. svibnja 2009. o odobravanju u ime Europske zajednice određenih izmjena Priloga V. Sporazumu između Europske zajednice i Vlade Kanade o sanitarnim mjerama za zaštitu zdravlja ljudi i životinja koje se primjenjuju u trgovini živim životinjama i proizvodima životinjskog podrijetla Tekst značajan za EGP

text:
               26.7.2013

               HR

               Službeni list Europske unije

               L 201/61

         ODLUKA KOMISIJE
   od 26. svibnja 2009.
   o odobravanju u ime Europske zajednice određenih izmjena Priloga V. Sporazumu između Europske zajednice i Vlade Kanade o sanitarnim mjerama za zaštitu zdravlja ljudi i životinja koje se primjenjuju u trgovini živim životinjama i proizvodima životinjskog podrijetla
   (Tekst značajan za EGP)
   (2013/397/EZ)

   Odluka i Sporazum bit će objavljeni u Posebnom izdanju Službenog lista Europske unije na hrvatskom jeziku ako zadovolje potrebne uvjete.


title: Odluka Vijeća (EU) 2015/2103 od 16. studenoga 2015. o potpisivanju, u ime Europske unije, i privremenoj primjeni Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice, s jedne strane, i Vlade Danske i Lokalne vlade Grenlanda, s druge strane

text:
               21.11.2015

               HR

               Službeni list Europske unije

               L 305/1

         ODLUKA VIJEĆA (EU) 2015/2103
   od 16. studenoga 2015.
   o potpisivanju, u ime Europske unije, i privremenoj primjeni Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice, s jedne strane, i Vlade Danske i Lokalne vlade Grenlanda, s druge strane
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 28. lipnja 2007. donijelo Uredbu (EZ) br. 753/2007 (1) o sklapanju Sporazuma o partnerstvu u ribarstvu između Europske zajednice, s jedne strane, i Vlade Danske i Lokalne vlade Grenlanda, s druge strane („Sporazum o partnerstvu”).

               (2)

               Važeći Protokol o utvrđivanju ribolovnih mogućnosti i financijskog doprinosa predviđenih Sporazumom o partnerstvu prestaje važiti 31. prosinca 2015.

               (3)

               Vijeće je ovlastilo Komisiju da u pregovorima dogovori novi protokol uz Sporazum o partnerstvu kojim se plovilima Unije odobravaju ribolovne mogućnosti u ribolovnoj zoni Grenlanda. Nakon završetka pregovora novi je protokol („Protokol”) parafiran 20. ožujka 2015.

               (4)

               Kako bi se osigurao nastavak ribolovnih aktivnosti plovila Unije te u skladu s njegovim člankom 14., Protokol bi se trebao privremeno primjenjivati od 1. siječnja 2016.

               (5)

               Protokol bi trebalo potpisati i privremeno primjenjivati, do završetka postupaka potrebnih za njegovo sklapanje,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice, s jedne strane, i Vlade Danske i Lokalne vlade Grenlanda, s druge strane („Protokol”), podložno sklapanju Protokola.
   Tekst Protokola priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Protokola u ime Unije.
   Članak 3.
   Protokol se privremeno primjenjuje, u skladu s njegovim člankom 14., od 1. siječnja 2016., do završetka postupaka potrebnih za njegovo sklapanje.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 16. studenoga 2015.

            Za Vijeće

            Predsjednik

         F. ETGEN

      (1)  Uredba Vijeća (EZ) br. 753/2007 od 28. lipnja 2007. o sklapanju Sporazuma o partnerstvu u ribarstvu između Europske zajednice, s jedne strane, i Vlade Danske i Lokalne vlade Grenlanda, s druge strane (SL L 172, 30.6.2007., str. 1.).